CELEX: 62009TN0273
Language: et
Date: 2009-07-10 00:00:00
Title: Kohtuasi T-273/09: 10. juulil 2009 esitatud hagi — Associazione 'Giùlemanidallajuve versus komisjon

10.10.2009   
            
            
               ET
            
            
               Euroopa Liidu Teataja
            
            
               C 244/4
            
         10. juulil 2009 esitatud hagi — Associazione 'Giùlemanidallajuve versus komisjon
   (Kohtuasi T-273/09)
   2009/C 244/06
   Kohtumenetluse keel: prantsuse
   
      Pooled
   
   
      Hageja: Associazione 'Giùlemanidallajuve (Cerignola, Itaalia) (esindajad: advokaadid L. Misson, G. Ernes ja A. Pel)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               Tühistada käesolevale hagile lisatud vaidlusalune Euroopa Komisjoni 12. mai 2009. aasta otsus;
            
         
               —
            
            
               kohustada Euroopa Komisjoni läbi viima uurimist FIGC, CONI, UEFA ja FIFA poolt EÜ asutamislepingu artiklite 81 ja 82 rikkumise tuvastamiseks eesmärgiga
               
                           —
                        
                        
                           tühistada EÜ asutamislepingu artikleid 81 ja 82 rikkuvad eeskirjad ning FIGC, CONI ja UEFA poolt Torino Juventus FC S.p.A.-le määratud sanktsioonid;
                        
                     
                           —
                        
                        
                           kohustada FIGC-d, CONI-t, UEFA-t ja FIFA-t hüvitama kahju, mida hageja on nende ettevõtjate ja ettevõtjate ühenduste poolt asutamislepingu artiklite 81 ja 82 rikkumise tõttu tegelikult kandnud;
                        
                     
                           —
                        
                        
                           määrata asjakohased sanktsioonid.
                        
                     
         
      Väited ja peamised argumendid
   
   Hageja palub tühistada komisjoni 12. mai 2009. aasta otsuse C(2009) 3916, millega komisjon jättis õigustatud huvi ja ühenduse huvi puudumise tõttu rahuldamata hageja kaebuse EÜ artiklite 81 ja 82 väidetava rikkumise kohta Federazione Italiana Giuoco Calcio (FIGC), Comitato Olimpico Nazionale Italiano (CONI), Euroopa Jalgpalliliidu (UEFA) ja Rahvusvahelise Jalgpalliföderatsiooni (FIFA) poolt seoses Torino Juventus FC S.p.A.-le (edaspidi „Juventus”) määratud distsiplinaarmeetmetega.
   Hageja esitab oma hagi toetuseks mitu väidet:
   
               —
            
            
               komisjon on rikkunud põhjendamiskohustust ning konkurentsipoliitika rakendamise ja suunamise ülesannet, kuna komisjon ei ole võtnud arvesse faktilisi ja õiguslikke asjaolusid, mida on kirjeldatud hageja esitatud kaebuses selle kohta, et FIGC, CONI, UEFA ja FIFA otsused, mille alusel taandati Juventus Itaalia jalgpallimeistrivõitluste B-liigasse ning tal keelati Meistrite Liigas osaleda, on EÜ artiklitega 81 ja 82 vastuolus;
            
         
               —
            
            
               rikutud on EÜ artiklit 81, kuna FIGC, CONI, UEFA ja FIFA otsuseid tuleb pidada ettevõtjate ühenduste otsusteks, mis ei ole puhtsportlikud otsused ja millel on konkurentsi piirav mõju kogu ühenduse turul, kuivõrd need oma mõju tõttu Juventusele kahjustavad jalgpalliturul toodete ja teenuste tarbijate huve ja ühisturu konkurentsistruktuuri;
            
         
               —
            
            
               rikutud on EÜ artiklit 82, kuna FIGC, CONI, UEFA ja FIFA on kuritarvitanud turgu valitsevat seisundit, tehes diskrimineerivad, ebaproportsionaalsed ja Juventuse kaitseõigusi riivavad otsused.